Ίδρυση Περιφερειακού Τμήματος του Τεχνικού Επιμελητηρίου Ελλάδας στο Βορειανατολικό Αιγαίο.Ίδρυση Περιφερειακού Τμήματος Βορειοανατολικού Αιγαίου Ιδρύεται Περιφερειακό Τμήμα Βορειοανατολικού Αιγαίου του Τεχνικού Επιμελητηρίου Ελλάδας (ΤΕΕ) με αρμοδιότητα που εκτείνεται στην περιφέρεια του Βορειοανατολικού Αιγαίου και ειδικότερα στους νομούς Λέσβου, Χίου και Σάμου Έδρα του Περιφερειακού Τμήματος ορίζεται η πόλη της Μυτιλήνης Το Περιφερειακό Τμήμα αποτελεί την έκφραση του ΤΕΕ στην περιφέρεια που ορίζεται στην παράγραφο 1 του άρθρου αυτού και ασκεί τις αρμοδιότητες που προβλέπονται από τις κείμενες διατάξεις για τα Περιφερειακά Τμήματα και που απορρέουν από τους σκοπούς του ΤΕΕ για κάθε θέμα της περιφέρειάς του (άρθρο 5 παρ. 3 του Ν. 1486/84).Πόροι του Περιφερειακού Τμήματος Βορειοανατολικού Αιγαίου Πόροι του Περιφερειακού Τμήματος είναι η πίστωση που χορηγείται από τα γενικά έξοδα του ΤΕΕ και αναγράφεται σε ιδιαίτερο Κωδικό Αριθμό Εξόδων του προϋπολογισμού του ΤΕΕ που εγκρίνει η Αντιπροσωπεία του ΤΕΕ Το Περιφερειακό Τμήμα συντάσσει κάθε χρόνο προϋπολογισμό μέσα στα πλαίσια του προϋπολογισμού του ΤΕΕ, που προεγκρίνει η Αντιπροσωπεία του Περιφερειακού Τμήματος, όπως επίσης και τον οικονομικό απολογισμόΠραγματογνωμοσύνες Οι πραγματογνώμονες σε θέματα τοπικής αρμοδιότητας του Περιφερειακού Τμήματος Βορειανατολικού Αιγαίου διορίζονται από τον Πρόεδρο του Περιφερειακού Τμήματος, σύμφωνα με τα οριζόμενα στις σχετικές διατάξεις του Πρ. Διατάγματος 10/16-1-1935 (ΦΕΚ 15 Α) «περί καθορισμού των επί των διαιτησιών και πραγματογνωμοσυνών δικαιωμάτων του ΤΕΕ. .», όπως κάθε φορά ισχύουν. Αντίγραφα εκθέσεων πραγματογνωμοσύνης εκδίδονται μόνο από τον Πρόεδρο του Περιφερειακού Τμήματος που μπορεί να εξουσιοδοτήσει γι αυτό άλλο μέλος της Διοικούσας Επιτροπής του Περιφερειακού Τμήματος ή υπάλληλο του Περιφερειακού Τμήματος.Έναρξη ισχύος Η ισχύς του παρόντος διατάγματος αρχίζει μετά την ανάληψη των καθηκόντων των αιρετών μελών οργάνων του ΤΕΕ που θα αναδειχθούν από τις εκλογές του έτους 1997. Μετά την ισχύ του παρόντος η Νομαρχιακή Επιτροπή Λέσβου παύει να λειτουργεί. Στον Υπουργό Περιβάλλοντος, Χωροταξίας και Δημοσίων Έργων αναθέτουμε τη δημοσίευση και εκτέλεση του παρόντος Διατάγματος.